ମୁମ୍ବାଇଃ କରୋନା ଭାଇରସ୍କୁ ନେଇ ସାରା ବିଶ୍ୱ ଏବେ ଚିନ୍ତିତ। ଏଭଳି ସ୍ଥିତିରେ ସଂକ୍ରମଣରୁ ନିଜକୁ କେମିତି ରକ୍ଷା କରିବେ ? କ'ଣ କ'ଣ ସତର୍କତା ଓ ପଦକ୍ଷେପ ଗ୍ରହଣ କରିବେ ? ସେନେଇ ଲୋକଙ୍କୁ ସଚେତନତା କରାଯାଉଛି। ଅନେକ ସେଲେବ୍ରିଟି ମଧ୍ୟ କରୋନାଠୁ ନିଜକୁ କେମିତି ରକ୍ଷା କରିବେ ସେନେଇ ଲୋକଙ୍କୁ ସଚେତନତା କରିବା ପାଇଁ ପ୍ରୟାସ କରୁଛନ୍ତି।
ଏସବୁ ଭିତରେ ବଲିଉଡ୍ ଡ୍ରାମା କୁଇନ୍ ରାକ୍ଷୀ ସାୱନ୍ତ କରୋନାକୁ ନେଇ ଚିନ୍ତା ପ୍ରକଟ କରିବା ସହ ଏଥିରୁ ନିଜକୁ କେମିତି ରକ୍ଷା କରିବେ ସେନେଇ ଇନ୍ଷ୍ଟାଗ୍ରାମରେ ଏକ ଭିଡିଓ ଶେଆର କରିଛନ୍ତି। କ'ଣ ପାଇଁ କରୋନା ଭାଇରସ୍ ବ୍ୟାପୁଛି ଓ ଏହାର ପ୍ରତିକାର ପାଇଁ କ'ଣ କରିବା ଆବଶ୍ୟକ ସେନେଇ ରାକ୍ଷୀ କିଛି ଟିପ୍ସ ଦେଇଥିବା ଏହି ଭିଡିଓରେ ଦେଖିବାକୁ ମିଳିଛି।
ଯଦି ଆମେ ଏଣ୍ଟରଟେନ୍ମେଣ୍ଟ୍ ଇଣ୍ଡଷ୍ଟ୍ରି କଥା ଆଲୋଚନ କରିବା, ତେବେ କରୋନାକୁ ଦୃଷ୍ଟିରେ ରଖି ଅନେକ ବଡ଼ ବଡ଼ ଇଭେଣ୍ଟସ୍ ବାତିଲ କରାଯିବା ସହ ଫିଲ୍ମ ରିଲିଜ୍ ତାରିଖ ସବୁ ଘୁଞ୍ଚାଇ ଦିଆଯାଇଛି। ସବୁ ସେଲେବ୍ରିଟିମାନେ ସେମାନଙ୍କର ସୋଶାଲ୍ ମିଡିଆ ଆକାଉଣ୍ଟ୍ରେ କରୋନାକୁ ନେଇ ଲୋକଙ୍କୁ ସଚେତନତା କରୁଥିବା ଦେଖିବାକୁ ମିଳିଛି।
